**Stefan (Stanković)** (Sremski Karlovci, 24. jun 1788 — Sremski Karlovci, 31. jul 1841) je bio karlovački mitropolit od 1837. do 1841. godine.

Biografija
----------

Rođen je u Sremskim Karlovcima od roditelja Stojka i Pelagije. Gimnaziju je završio u Sremskim Karlovcima, a filozofiju na Univerzitetu u Pešti. Godine 1807. postavio ga je mitropolit Stefan Stratimirović za profesora u Karlovcima. U čin đakona rukopoložio ga je 25. decembra 1808. episkop pakrački Josif Putnik. U čin protođakona unapređen je 15. avgusta 1809. u manastiru Lepavina. Zamonašio se u manastiru Rakovac u čin male shime. Zamonašio ga je starešina manastira arhimandrit Prokopije Bolić. U čin arhimandrita orahovičkog unapređen je 13. jula 1819. godine.

Izabran je za episkopa budimskog i čin posvećenja obavio je u Sremskim Karlovcima 20. januara 1829. mitropolit Stefan Stratimirović sa episkopima temišvarskim Josifom i bačkim Gedeonom. Njemu u čast je Adam Dragosavljević napisao odu 1829. godine i to je druga knjiga štampana Vukovim pravopisom. Za episkopa bačkog postavljen je 30. septembra 1834. godine.

Posle smrti Stefana Stratimirovića, izabran je 23. novembra 1837. godine za mitropolita karlovačkog. Za vreme uprave kao mitropolit je iz ličnih stredstava stipendirao 12 mladića među kojima i slikara Dimitrija Avramovića. Umro je u Sremskim Karlovcima 1841. godine, gde je i sahranjen u Sabornoj crkvi.

Literatura
----------

* Sava Vuković: „Srpski jerarsi od devetog do dvadesetog veka", Evro Beograd, Unireks Podgorica, Kalenić Kragujevac, 1996. godine; tekst „Stefan (Stanković) mitropolit karlovački 1837-1841" str. 473-474.

Vidi još
--------

* Vojvodstvo Srbija i Tamiški Banat
* Istorija Vojvodine
* Srpske zemlje u istoriji

  


|  |  |  |
| --- | --- | --- |
| Prethodnik:**Dionisije Popović** | **episkop budimski1829 — 1834.** | Nasljednik:**Pantelejmon Živković** |

  


p • r • uPoglavari Srpske pravoslavne crkve

**Žičko-pećki arhiepiskopi (1219-1337):**  
Sveti Sava • Arsenije I Sremac • Sveti Sava II • Danilo I • Joanikije I • Jevstatije I • Jakov • Jevstatije II • Sveti Sava III • Nikodim • Danilo II • Joanikije II
  
**Pećki patrijarsi (1346-1463):**  
Joanikije II • Sava IV • Jefrem • Spiridon • Danilo III • Sava V • Danilo IV • Kirilo • Nikon • Teofan • Nikodim II • Arsenije II
  
**Pećki patrijarsi (1557-1766):**  
Makarije Sokolović • Antonije Sokolović • Gerasim Sokolović • Savatije Sokolović • Jerotej Sokolović • Filip Sokolović • Jovan • Pajsije Janjevac • Gavrilo I Rajić • Maksim Skopljanac • Arsenije III Crnojević • Kalinik I • Atanasije I • Mojsije Rajović • Arsenije IV Jovanović • Joanikije III Karadža • Atanasije II Gavrilović • Gavrilo II Sarajevac • Gavrilo III • Vikentije Stefanović • Pajsije II Grk • Gavrilo IV Grk • Kirilo II • Vasilije Jovanović-Brkić • Kalinik II Grk
  
**Karlovački mitropoliti i patrijarsi (1690-1920):**  
Arsenije III Crnojević • Isaija Đaković • Sofronije Podgoričanin • Vikentije Popović • Mojsije Petrović • Vićentije Jovanović • Arsenije IV Jovanović • Isaija Antonović • Pavle Nenadović • Jovan Đorđević • Vićentije Jovanović Vidak • Mojsije Putnik • Stefan Stratimirović • Stefan Stanković • Josif Rajačić • Samuilo Maširević • Prokopije Ivačković • German Anđelić • Georgije Branković • Lukijan Bogdanović
  
**Beogradski mitropoliti (1831-1920):**  
Melentije Pavlović • Petar Jovanović • Mihailo Jovanović • Teodosije Mraović • Inokentije Pavlović • Dimitrije Pavlović
  
**Patrijarsi Srpske pravoslavne crkve (1920- ):**
  
Dimitrije • Varnava • Gavrilo (V) • Vikentije (II) • German • Pavle • Irinej